Heyns-moordsaak: Verdagte kry borgJuan Liedeman. Foto: Chanel September / EWN Juan Liedeman, een van die drie mans wat glo verbind word aan die moord op dr. Louis Heyns, is Dinsdag in die Somerset-Wes-landdroshof op borgtog vrygelaat. Liedeman (37) is die eienaar van die paneelklopperbesigheid in Malmesbury waar Heyns se voertuig gevind is. Hy staan tereg op aanklagte van roof en word ook as medepligtige tot die moord aangekla. Sy medebeskuldigdes, Marthinus van der Walt (33) en sy broer Sarel (42), word van moord en roof aangekla. Die Van der Walt-broers het Maandag borgtogaansoeke laat vaar en bly in aanhouding. William Booth, Liedeman se prokureur, het gesê sy kliënt is verheug dat hy vrygelaat is. Liedeman is op borgtog van R20 000 vrygelaat. Die saak is tot 8 Augustus uitgestel. Lees ook: Heyns-moordsaak: Twee trek borgaansoek terug, een veg voort Heyns-moord: Drie weer in hof Nog drie vas vir moord op Kaapse pediater Drie in hof vir moord op Kaapse pediater Vermiste pediater dood gevind Polisie soek steeds na vermiste pediater Kaapse pediater steeds vermis Kaapse pediater vermis